PMIndiaData/PMIndiaSum huggingface dataset:
પ્રધાનમંત્રીએ શ્રી સુત્તુર મઠ ખાતે એક કાર્યક્રમમાં ભાગ લીધો

પ્રધાનમંત્રી શ્રી નરેન્દ્ર મોદીએ આજે મૈસુરુના શ્રી સુત્તુર મઠ ખાતે એક કાર્યક્રમમાં ભાગ લીધો હતો. આ પ્રસંગે પ.પૂ. જગદગુરુ શ્રી શિવરાત્રી દેશીકેન્દ્ર મહાસ્વામીજી, શ્રી સિદ્ધેશ્વર સ્વામીજી, કર્ણાટકના રાજ્યપાલ શ્રી થાવરચંદ ગેહલોત, મુખ્યમંત્રી શ્રી બસવરાજ બોમાઈ અને કેન્દ્રીય મંત્રી શ્રી પ્રહલાદ જોશી અને અન્યો ઉપસ્થિત રહ્યા હતા. સભાને સંબોધતા, પ્રધાનમંત્રીએ દેવી ચામુંડેશ્વરીને નમન કર્યા અને મઠમાં અને સંતો વચ્ચે હાજર રહેવા બદલ આભારની લાગણી વ્યક્ત કરી. તેમણે શ્રી સુત્તુર મઠની આધ્યાત્મિક પરંપરાને બિરદાવી હતી. તેમણે આશા વ્યક્ત કરી કે જે આધુનિક પહેલ ચાલી રહી છે તેનાથી સંસ્થા તેના સંકલ્પોને નવું વિસ્તરણ આપશે. પ્રધાનમંત્રીએ શ્રી સિદ્ધેશ્વર સ્વામીજી દ્વારા નારદ ભક્તિ સૂત્ર, શિવ સૂત્ર અને પતંજલિ યોગ સૂત્ર લોકોને, ઘણા ‘ભાષ્યો’ સમર્પિત કર્યા. તેમણે કહ્યું કે શ્રી સિદ્ધેશ્વર સ્વામીજી પ્રાચીન ભારતની ‘શ્રુતિ’ પરંપરાના છે. પ્રધાનમંત્રીએ કહ્યું કે, શાસ્ત્રો મુજબ, જ્ઞાન જેવું ઉમદા બીજું કંઈ નથી, તેથી જ આપણા ઋષિમુનિઓએ આપણી ચેતનાને આકાર આપ્યો જે જ્ઞાનથી ભરપૂર છે અને વિજ્ઞાનથી શોભિત છે, જે જ્ઞાનથી વધે છે અને સંશોધન દ્વારા મજબૂત બને છે. “સમય અને યુગ બદલાયા અને ભારતે ઘણાં તોફાનોનો સામનો કર્યો. પરંતુ, જ્યારે ભારતની ચેતના ઓછી થઈ, ત્યારે દેશભરના સંતો અને ઋષિમુનિઓએ સમગ્ર ભારતનું મંથન કરીને દેશના આત્માને પુનર્જીવિત કર્યો,” એમ પ્રધાનમંત્રીએ કહ્યું. તેમણે કહ્યું કે મંદિરો અને મઠે સદીઓના મુશ્કેલ સમયમાં સંસ્કૃતિ અને જ્ઞાનને જીવંત રાખ્યા છે. પ્રધાનમંત્રીએ કહ્યું કે સત્યનું અસ્તિત્વ માત્ર સંશોધન પર આધારિત નથી પરંતુ સેવા અને બલિદાન પર આધારિત છે. શ્રી સુત્તુર મઠ અને જેએસએસ મહા વિદ્યાપીઠ આ ભાવનાનાં ઉદાહરણો છે જે સેવા અને બલિદાનને શ્રદ્ધાથી પણ ઉપર રાખે છે. દક્ષિણ ભારતના સમતાવાદી અને આધ્યાત્મિક સિદ્ધાંતો વિશે વાત કરતાં, પ્રધાનમંત્રીએ કહ્યું હતું કે "ભગવાન બસવેશ્વર દ્વારા આપણા સમાજને આપવામાં આવેલી ઊર્જા, લોકશાહી, શિક્ષણ અને સમાનતાના આદર્શો હજુ પણ ભારતના પાયામાં છે." શ્રી મોદીએ લંડનમાં ભગવાન બસવેશ્વરની પ્રતિમાને અર્પણ કરતી વખતે તે પ્રસંગને યાદ કર્યો અને કહ્યું કે જો આપણે મેગ્ના ચાર્ટા અને ભગવાન બસવેશ્વરના ઉપદેશોની તુલના કરીએ તો આપણને સદીઓ પહેલા સમાન સમાજનાં વિઝન વિશે જાણવા મળશે. પ્રધાનમંત્રીએ કહ્યું કે નિઃસ્વાર્થ સેવાની આ પ્રેરણા આપણા રાષ્ટ્રનો પાયો છે. તેમણે ટિપ્પણી કરી કે 'અમૃત કાલ'નો આ સમયગાળો ઋષિમુનિઓના ઉપદેશો અનુસાર સબકા પ્રયાસ માટે સારો પ્રસંગ છે. આ માટે આપણા પ્રયાસોને રાષ્ટ્રીય સંકલ્પો સાથે જોડવાની જરૂર છે, એમ તેમણે જણાવ્યું હતું. પ્રધાનમંત્રીએ ભારતીય સમાજમાં શિક્ષણનાં કુદરતી જૈવિક સ્થાન પર પ્રકાશ પાડ્યો હતો અને કહ્યું હતું કે “આજે, શિક્ષણનાં ક્ષેત્રમાં 'રાષ્ટ્રીય શિક્ષણ નીતિ'નું ઉદાહરણ આપણી સમક્ષ છે. જે સરળતા દેશના સ્વભાવનો હિસ્સો છે તેની સાથે આપણી નવી પેઢીને આગળ વધવાની તક મળવી જોઈએ. આ માટે સ્થાનિક ભાષાઓમાં વિકલ્પો આપવામાં આવી રહ્યા છે.” શ્રી મોદીએ કહ્યું કે સરકારનો પ્રયાસ છે કે એક પણ નાગરિક દેશની ધરોહરથી અજાણ ન રહે. તેમણે આ અભિયાનમાં આધ્યાત્મિક સંસ્થાઓની ભૂમિકા અને કન્યા શિક્ષણ, પર્યાવરણ, જળ સંરક્ષણ અને સ્વચ્છ ભારત જેવાં અભિયાનોને રેખાંકિત કર્યાં. તેમણે કુદરતી ખેતીનાં મહત્વ પર પણ ભાર મૂક્યો હતો. પ્રધાનમંત્રીએ તેમની પાસેથી બધી અપેક્ષાઓ પૂર્ણ કરવા માટે મહાન પરંપરા અને સંતોનું માર્ગદર્શન અને આશીર્વાદ માગીને સમાપન કર્યું હતું.
મંત્રીમંડળે ભારત અને મોરોક્કો વચ્ચે પુનઃપ્રાપ્ય ઊર્જા ક્ષેત્રે ભારત-મોરોક્કો સહયોગ માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામા મંત્રીમંડળે ભારત અને મોરોક્કો વચ્ચે પુનઃપ્રાપ્ય ઊર્જા ક્ષેત્રે થયેલા સમજૂતિના કરારને કાર્યોત્તર મંજૂરી આપી છે. આ સમજૂતી પર તા. 10 એપ્રિલ, 2018ના રોજ નવી દિલ્હીમાં હસ્તાક્ષર થયા હતા. બંને પક્ષોનો ઉદ્દેશ નવી અને નવીનીકરણીય ઊર્જાના ક્ષેત્રે પરસ્પરના સમાન લાભના આદાન-પ્રદાન માટે સહકારી સંસ્થાકિય સંબંધોને પ્રોત્સાહન આપવાનો અને તકનીકિ તેમજ દ્વિપક્ષીય સહયોગ વધારવાનો છે. આ સમજૂતી કરારમાં સમીક્ષા, દેખરેખ અને વિવિધ બાબતોની ચર્ચા માટે સંયુક્ત કાર્યકારી સમિતિ સ્થાપવાનો સમાવેશ કરાયો છે. આ સમજૂતી કરારમાં નેટવર્કીંગની માહિતીનાં આદાન-પ્રદાનનો પણ સમાવેશ થાય છે. અ સમજૂતી કરારથી બંને દેશો વચ્ચે દ્વિપક્ષી સહયોગ મજબૂત થશે.
કેન્દ્રીય મંત્રીમંડળે યુએસ લેન્ડ રિમોટ સેન્સિંગ સેટેલાઈટ ડેટાના આદાન-પ્રદાન અને વપરાશમાં સહકાર માટે ઈન્ડિયન સ્પેસ રિસર્ચ ઓર્ગેનાઈઝેશન (ઈસરો) અને યુનાઈટેડ સ્ટેટ્સ જિયોલોજિકલ સર્વે (યુએસજીએસ) વચ્ચેની સમજૂતીને લીલી ઝંડી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે યુએસ લેન્ડ રિમોટ સેન્સિંગ સેટેલાઈટ ડેટાના આદાન-પ્રદાન અને વપરાશમાં સહકાર માટે ઈન્ડિયન સ્પેસ રિસર્ચ ઓર્ગેનાઈઝેશન (ઈસરો) અને યુનાઈટેડ સ્ટેટ્સ જિયોલોજિકલ સર્વે (યુએસજીએસ) વચ્ચેની સમજૂતીને લીલી ઝંડી આપી છે. આ સમજૂતી કરાર પર બેંગલુરુ ખાતે 9મી જુલાઈ, 2016ના રોજ હસ્તાક્ષર થયા હતા. આ સમજૂતી કરારને પગલે ઈસરો, યુએસજીએસના લેન્ડસેટ-7 અને 8 ભારતમાં મેળવી શકશે અને યુએસજીએસ, ઈસરોના અમેરિકાના પ્રદેશના ડેટા રિસોર્સસેટ-2 (એડબલ્યુઆઈએફએસ અને એલઆઈએસએસ થ્રી) મેળવી શકશે. પશ્ચાદ્ભૂમિ : અવકાશ વિભાગ હેઠળનું એકમ ઈસરો નેશનલ એરોનોટિક્સ એન્ડ સ્પેસ એડમિનિસ્ટ્રેશન (નાસા), નેશનલ ઓશનિક એન્ડ એટ્મોસ્ફિરિક એડમિનિસ્ટ્રેશન (એનઓએએ) અને યુનાઈટેડ સ્ટેટ્સ જિયોલોજિકલ સર્વે (યુએસજીએસ) સહિતના અનેક અમેરિકન સંસ્થાનો સાથે બિન-લશ્કરી અવકાશ ક્ષેત્રે સક્રિય સહયોગ ધરાવે છે. યુએસજીએસ દ્વારા સંચાલિત સેટેલાઈટ્સની લેન્ડસેટ સીરીઝ દ્વારા મળતો ડેટા ભારતીય વૈજ્ઞાનિકો દ્વારા ભારતીય રિમોટ સેન્સિંગ કાર્યક્રમના આરંભે ઉપયોગમાં લેવાયો હતો. ઈસરોને તેના શાદનગર ખાતેના ગ્રાઉન્ડ સ્ટેશન દ્વારા 1984થી 2001 દરમિયાન લેન્ડસેટ ડેટા મળ્યા હતા. યુએસજીએસએ ફેબ્રુઆરી, 20113માં સેટેલાઈટ લેન્ડસેટ-8 તરતું મૂક્યું. ઈસરોએ લેન્ડસેટ-8ના ડેટા સીધા ભારતમાં મેળવવા માટે રસ દાખવ્યો હતો, જ્યારે યુએસજીએસએ ઈસરોના સેટેલાઈટ રિસોર્સસેટ-2નો ડેટા મેળવવા માટે રસ દાખવ્યો હતો. ઈસરો અને યુએસજીએસએ પરસ્પરના હિતોને ધ્યાનમાં રાખીને એકબીજાના સેટેલાઈટોના ડેટાની આપ-લે માટે સમજૂતી કરાર પર હસ્તાક્ષર કર્યા હતા.
પ્રધાનમંત્રીએ રામચરિત માનસનું ડિજિટલ સંસ્કરણ જારી કર્યું

પ્રધાનમંત્રી શ્રી નરેન્દ્ર મોદીએ તા. 31-8-2015ના રોજ રામચરિતમાનસનું ડિજિટલ સંસ્કરણ, આકાશવાણી દ્વારા નિર્મિત ડિજિટલ સીડીનો સેટ જારી કર્યો છે. આ સંગીતમય પ્રસ્તુતિમાં યોગદાન આપનારા કલાકારોના પ્રયાસોની પ્રશંસા કરતાં પ્રધાનમંત્રી શ્રી નરેન્દ્ર મોદીએ કહ્યું કે, તેમણે ન માત્ર સંગીત સાધના કરી છે, પરંતુ સંસ્કૃતિ સાધના અને સંસ્કાર સાધના પણ કરી છે. પ્રધાનમંત્રીએ રામચરિતમાનસને એક મહાન મહાકાવ્ય ગણાવ્યુ, જેમાં ‘ભારતનો સાર’ સમાહિત છે. તેમણે એ વાતનો ઉલ્લેખ કર્યો કે કેવી રીતે મૉરિશસ જેવા દુનિયાના વિભિન્ન ભાગોની યાત્રા કરનારા ભારતીયોએ કેટલીય પેઢીઓથી રામચરિતમાનસના માધ્યમથી ભારતની સાથે સંપર્ક જાળવી રાખ્યો છે. પ્રધાનમંત્રીએ લોકોને જોડવા, ભારતમાં જાગૃતતા અને સૂચનાનો પ્રસાર કરવામાં આકાશવાણીની ભૂમિકાની સરાહના કરી. પ્રધાનમંત્રીએ કહ્યું કે, તેમને જણાવાયું છે કે આકાશવાણી પાસે દેશભરના વિભિન્ન કલાકારોની 9 લાખ કલાકોથી વધારે ઓડિયો રેકોર્ડિંગ્સ છે. તેમણે કહ્યું કે આ એક અમૂલ્ય સંગ્રહ છે, જેનું સમૃદ્ધિ માટે વિસ્તારથી પ્રલેખન થવું જોઈએ. આ અવસર પર માહિતી અને પ્રસારણ મંત્રી શ્રી અરૂણ જેટલી અને પ્રસાર ભારતી બોર્ડના અધ્યક્ષ શ્રી સૂર્ય પ્રકાશ પણ ઉપસ્થિત હતા.
પરસ્પર સહયોગ તેમજ તકનીકી સહાયતા માટે ભારતીય સિક્યોરીટી તેમજ વિનિમય બોર્ડ અને નાણાકીય સેવા નિયામક ઓથોરીટી, અબુધાબી વચ્ચે સહમતિ પત્ર હસ્તાક્ષર કરવા પર કેબિનેટની મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે ભારતીય સિક્યોરીટી તેમજ વિનિમય બોર્ડ (સેબી) અને નાણાકીય સેવા નિયામક ઓથોરીટી (એફએસઆરએ) વચ્ચે એક સહમતિ પત્ર પર હસ્તાક્ષર કરવાને પોતાની મંજૂરી આપી દીધી છે, જેથી બંને નિયામકોની વચ્ચે પરસ્પર સહયોગ તેમજ તકનીકી સહાયતાનો માર્ગ મોકળો થઈ શકે. ઉપરોક્ત સહમતિ પત્ર (એમઓયૂ) થી આ બંને હસ્તાક્ષરકર્તાઓની વચ્ચે આર્થિક સંપર્કો તેમજ સહયોગને વધુ પ્રોત્સાહન મળશે. એટલું જ નહીં એમઓયૂથી બંને દેશોમાં પ્રતિભૂતિ બજારોના વિકાસ માટે અનુકૂળ વાતાવરણ બનાવવામાં મદદ મળશે. આ એમઓયૂ બંને નિયામકોની વચ્ચે માહિતીની વહેંચણી કરવાવાળા ફ્રેમવર્કને મજબૂત કરવામાં પણ મુખ્ય યોગદાન આપશે.
પ્રધાનમંત્રીએ યુપીના કુશીનગર દુર્ઘટનાની જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ યુપીના કુશીનગર દુર્ઘટનામાં જાનહાનિ પર ઊંડો શોક વ્યક્ત કર્યો છે. પ્રધાનમંત્રીએ એમ પણ કહ્યું છે કે સ્થાનિક વહીવટીતંત્ર તમામ શક્ય મદદ પૂરી પાડવામાં સામેલ છે. એક ટ્વિટમાં, પ્રધાનમંત્રીએ કહ્યું; "ઉત્તર પ્રદેશના કુશીનગરમાં થયેલો અકસ્માત હૃદયદ્રાવક છે. આમાં જે લોકોએ જીવ ગુમાવ્યો છે તેમના પરિવારો પ્રત્યે હું મારી ઊંડી સંવેદના વ્યક્ત કરું છું. આ સાથે હું ઘાયલોને ઝડપથી સ્વસ્થ થવાની કામના કરું છું. સ્થાનિક વહીવટીતંત્ર દરેક શક્ય રીતે મદદ કરવાનો પ્રયાસ કરી રહ્યું છે."
પ્રધાનમંત્રીએ શ્રી નરેશ ચંદ્રાના નિધન પર દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ ભૂતપૂર્વ જાહેર સેવક શ્રી નરેશ ચંદ્રાના નિધન પર દુઃખ વ્યક્ત કર્યું હતું. પ્રધાનમંત્રીએ કહ્યું હતું કે, “શ્રી નરેશ ચંદ્રા ખૂબજ સારા જાહેર સેવક હતા, કે જેઓએ વહિવટી અને નીતિગત બાબતોમાં કાયમી છાપ છોડી છે. તેમના નિધનથી દુઃખ થયું છે. મને નરેશજી સાથેની એક વૈચારિક ચર્ચા યાદ છે, કે જે તેમણે યુએસએના રાજદૂત તરીકે મને ભોજન પર બોલાવ્યો ત્યારે થઈ હતી. તેઓ ભારત-યુએસએ વચ્ચે મજબૂત સંબંધોમાં માનતા હતા.”
સેની ગ્રુપ પ્રતિનિધિ મંડળ અને ચીનના ઉદ્યોગપતિઓએ પ્રધાનમંત્રીની મુલાકાત લીધી

ચીનના ઉદ્યોગપતિ શ્રી લીયાંગ વેનજેનના નેતૃત્વ હેઠળ સેની ગ્રુપના પ્રતિનિધિમંડળે આજે (15 ઓક્ટોબર, 2015) ના પ્રધાનમંત્રી શ્રી નરેન્દ્ર મોદીની મુલાકાત લીધી હતી. પ્રતિનિધિમંડળે ભારતમાં વિવિધ ક્ષેત્રોમાં રોકાણ કરવા માટે પોતાનો રસ વ્યક્ત કર્યો હતો. શ્રી લીયાંગ વેનજેન સેની ગ્રુપના ચેરમેન છે.
પ્રધાનમંત્રીએ ડો. શ્યામાપ્રસાદ મુખરજીને તેમની પૂણ્યતિથિ નિમિત્તે શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ડો. શ્યામાપ્રસાદ મુખરજીને તેમની પૂણ્યતિથિ નિમિત્તે શ્રદ્ધાંજલિ અર્પણ કરી હતી. પ્રધાનમંત્રીએ એક ટ્વીટમાં કહ્યું, “ડો. શ્યામાપ્રસાદ મુખરજીનું તેમની પૂણ્યતિથિ નિમિત્તે સ્મરણ કરી રહ્યો છું. તેમના ઉમદા આદર્શો, સમૃદ્ધ વિચારો અને લોકોની સેવા માટેની તેમની પ્રતિબદ્ધતા આપણને પ્રેરિત કરતી રહેશે. રાષ્ટ્રિય અખંડિતતા માટેના તેમના પ્રયાસો ક્યારેય વીસરી શકાશે નહીં.”
પ્રધાનમંત્રીએ રાષ્ટ્રને નવા વર્ષની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રાષ્ટ્રને નવા વર્ષની શુભેચ્છાઓ પાઠવી છે. એક ટ્વીટમાં, પ્રધાનમંત્રીએ કહ્યું; "2023 શાનદાર રહે! તે આશા, ખુશીઓ અને ઘણી બધી સફળતાઓથી ભરેલું રહે. દરેક વ્યક્તિને અદ્ભુત સ્વાસ્થ્ય સાથે આશીર્વાદ આપે."
પ્રધાનમંત્રી શ્રી 15 ઓક્ટોબરે કાયદા મંત્રી અને કાયદા સચિવોની અખિલ ભારતીય પરિષદના ઉદ્ઘાટન સત્રને સંબોધિત કરશે

પ્રધાનમંત્રી શ્રી નરેન્દ્ર મોદી 15મી ઓક્ટોબરના રોજ સવારે 10:30 વાગ્યે વીડિયો સંદેશ દ્વારા કાયદા મંત્રી અને કાયદા સચિવોની અખિલ ભારતીય પરિષદના ઉદ્ઘાટન સત્રને સંબોધિત કરશે. ગુજરાતના એકતા નગર ખાતે કાયદા અને ન્યાય મંત્રાલય દ્વારા બે દિવસીય કોન્ફરન્સનું આયોજન કરવામાં આવ્યું છે. કોન્ફરન્સનો ઉદ્દેશ્ય ભારતીય કાનૂની અને ન્યાયિક પ્રણાલીને લગતા મુદ્દાઓ પર ચર્ચા કરવા માટે નીતિ નિર્માતાઓને એક સામાન્ય મંચ પ્રદાન કરવાનો છે. આ કોન્ફરન્સ દ્વારા રાજ્યો અને કેન્દ્રશાસિત પ્રદેશો તેમની શ્રેષ્ઠ પ્રથાઓ શેર કરી શકશે, નવા વિચારોનું આદાન-પ્રદાન કરી શકશે અને તેમના પરસ્પર સહયોગમાં સુધારો કરી શકશે. કોન્ફરન્સ ઝડપી અને સસ્તું ન્યાય માટે આર્બિટ્રેશન અને મધ્યસ્થી જેવા વૈકલ્પિક વિવાદ નિરાકરણ મિકેનિઝમ્સ જેવા વિષયોની આસપાસ ફરતી ચર્ચાઓનું સાક્ષી બનશે; જેમકે, એકંદર કાનૂની માળખાને અપગ્રેડ કરવું; અપ્રચલિત કાયદાઓ દૂર કરવા; ન્યાયની પહોંચમાં સુધારો; કેસોની પેન્ડન્સી ઘટાડવી અને ઝડપી નિકાલની ખાતરી કરવી; કેન્દ્ર-રાજ્યના વધુ સારા સંકલન માટે રાજ્યના બિલોને લગતી દરખાસ્તોમાં એકરૂપતા લાવવી; રાજ્યની કાનૂની પ્રણાલીઓને મજબૂત બનાવવી.
પ્રધાનમંત્રી મોદી જાપાનનાં પ્રધાનમંત્રી શિન્ઝો આબેને મળ્યાં

પ્રધાનમંત્રી નરેન્દ્ર મોદીએ 4 નવેમ્બર, 2019નાં રોજ ભારત-આસિયાન શિખર સંમેલનનાં પ્રસંગે આજે જાપાનનાં પ્રધાનમંત્રી શિન્ઝો આબે સાથે અલગથી મુલાકાત કરી હતી. બંને નેતાઓ છેલ્લાં ચાર મહિનામાં ત્રણ વાર મળ્યાં છે. અગાઉ એમની મુલાકાત સપ્ટેમ્બર, 2019માં વ્લાદિવોસ્તોકમાં થઈ હતી. આજની મુલાકાતનાં પ્રસંગે પ્રધાનમંત્રી મોદીએ શ્રી આબેને જાપાનનાં સમ્રાટની તાજેતરમાં થયેલી તાજપોશી માટે અભિનંદન આપ્યાં હતાં અને આ સમારંભમાં રાષ્ટ્રપતિ રામાનાથ કોવિંદ ઉપસ્થિત હોવાની વાતને યાદ કરી હતી. પ્રધાનમંત્રીએ કહ્યું હતું કે, તેઓ ભારત-જાપાન વચ્ચે વાર્ષિક શિખર સંમેલન માટે આગામી મહિને ભારતમાં પ્રધાનમંત્રી આબેનું સ્વાગત કરવા માટે આતુર છે. તેમણે એવું પણ જણાવ્યું હતું કે, ભારત-જાપાનની વિશેષ વ્યૂહાત્મક અને વૈશ્વિક ભાગીદારીને વધારે ગાઢ બનાવવામાં આગામી વાર્ષિક શિખર સંમેલનની સફળતાને લઈને તેઓ આશ્વસ્ત છે. બંને નેતાઓએ ભારત અને જાપન વચ્ચે ઉચ્ચ સ્તરીય બેઠકોનાં માધ્યમથી આર્થિક ભાગીદારીને પ્રોત્સાહન આપવાનું સ્વાગત કર્યું હતું. બંનેએ મુંબઈ-અમદાવાદ હાઈ સ્પીડ રેલ યોજનામાં થયેલી પ્રગતિની સમીક્ષા કરી હતી અને યોજનાનાં ઉચિત અમલ પ્રત્યે પોતાની કટિબદ્ધતાનું પુનરાવર્તન કર્યું હતું. શ્રી મોદી અને શ્રી આબે આ મહિનાનાં અંતે ભારતમાં પ્રારંભિક 2+2 વિદેશી અને સંરક્ષણ મંત્રીઓ વચ્ચે આયોજિત બેઠકને લઈને ખુશી વ્યક્ત કરી હતી. તેઓ સંમત થયા હતાં કે, આ સંવાદથી બંને દેશો વચ્ચે સુરક્ષા અને સંરક્ષણ ક્ષેત્રમાં સહયોગ વધારવા માટે મદદ મળશે. બંને નેતાઓએ મુક્ત, ખુલ્લા અને સર્વસમાવેશક ઇન્ડો-પેસિફિક રિજન માટે પોતાની કટિબદ્ધતાનો પુનરોચ્ચાર કર્યો હતો. બંને નેતાઓ ભારત પ્રશાંત વિસ્તારની સાથે વિકાસશીલ દેશોની શાંતિ, સમૃદ્ધિ અને પ્રગતિનાં સંયુક્ત ઉદ્દેશો માટે દ્વિપક્ષીય સહયોગને વધારે મજબૂત બનાવવા માટે સંમત થયા હતાં.
પ્રધાનમંત્રીએ હિમાચલ પ્રદેશમાં ભૂસ્ખલનને લીધે જીવ ગુમાવનારાઓ પ્રત્યે દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ હિમાચલ પ્રદેશના મંડી જિલ્લામાં ભૂસ્ખલનની ઘટનાઓને લીધે જીવ ગુમાવનારાઓ પ્રત્યે દુઃખ વ્યક્ત કર્યું હતું. પ્રધાનમંત્રીએ કહ્યું હતું કે, “હિમાચલ પ્રદેશના મંડી જિલ્લામાં ભૂસ્ખલનની ઘટનાઓને લીધે થયેલી જાનહાનીથી દુઃખ થયું છે. માર્યા ગયેલાઓના પરિવારો સાથે મારો દિલાસો. હિમાચલ પ્રદેશના મંડી જિલ્લામાં ઈજા પામનારા ઝડપથી સાજા થાય એવી મારી પ્રાર્થના. એનડીઆરએફની ટીમ બચાવ અને રાહત કાર્યમાં ભાગ લેવા મંડી ગઈ છે અને તમામ જરૂરી મદદ કરશે.”
પ્રધાનમંત્રીએ ભારત રત્ન નાનાજી દેશમુખને તેમની જન્મજયંતી પર યાદ કર્યા

પ્રધાનમંત્રી શ્રી નરેન્દ્ર મોદીએ ભારત રત્ન નાનાજી દેશમુખને તેમની જન્મજયંતી પર શ્રદ્ધાંજલિ આપી છે. એક ટ્વીટમાં, પ્રધાનમંત્રીએ કહ્યું; "ભારત રત્ન નાનાજી દેશમુખને તેમની જન્મજયંતી પર યાદ કરીએ છીએ. ગ્રામીણ ભારત અને કૃષિ વિશેની તેમની સમૃદ્ધ સમજ તેમના કાર્યોમાં પ્રતિબિંબિત થાય છે. તેઓ એક ઉત્કૃષ્ટ વિચારક પણ હતા."
પ્રધાનમંત્રીએ મમલ્લાપુરમના દરિયા કિનારે સફાઇ કરી ઉત્તમ ઉદાહરણ પ્રસ્તુત કર્યું

સ્વચ્છ ભારત માટે પ્રયાસરત પ્રધાનમંત્રી શ્રી નરેન્દ્ર મોદીએ આજે ફરી દેશ સામે એક ઉત્તમ ઉદાહરણ પ્રસ્તુત કર્યું હતું કે દરેક વ્યક્તિ પોતાની આસપાસના વિસ્તારને સ્વચ્છ રાખવામાટે પ્રયત્નશીલ રહેવો જોઇએ. મમલ્લાપુરમના કિનારા પર સવારમાં સૈર કરવા નિકળેલા પ્રધાનમંત્રી શ્રી નરેન્દ્ર મોદીએ 30 મિનિટથી પણ વધુ સમય સુધી ત્યાં વેરાયેલા પ્લાસ્ટિક અને કચરાને અકત્રિક કર્યો હતો. ત્યાર બાદ એમણે ટ્વીટ કરી હતી, “આજે સવારે મમલ્લાપુરમના કિનારે ગયો હતો. ત્યાં લગભગ 30 મિનિટથી વધુ સમય સુધી વેરાયેલ પ્લાસ્ટિક અને કચરો એકત્રિત કરી હોટલના કર્મચારી જયરાજને આપ્યો. આપણે એ સુનિશ્ચિત કરવું જોઇએ કે આપણા સાર્વજનિક સ્થળો સ્વચ્છ રહે. આવો સાથે એ પણ સુનિશ્ચિત કરીએ કે આપણે ફિટ અને સ્વસ્થ રહીએ”
પ્રધાનમંત્રીએ ગૂડ્સ એન્ડ સર્વિસીસ ટેક્સ (જીએસટી)ના અમલ માટેની તૈયારીની સમીક્ષા કરવા બેઠક યોજી

પ્રધાનમંત્રી શ્રી નરેન્દ્ર મોદીએ 14મી સપ્ટેમ્બર, 2016ના રોજ જીએસટી માટે તૈયારીની સમીક્ષા કરવા બેઠક યોજી હતી. આ બેઠકમાં કેન્દ્રીય નાણાંપ્રધાન, રાજ્ય કક્ષાના કેન્દ્રીય નાણાંપ્રધાન, પ્રધાનમંત્રી કાર્યાલય અને નાણાં મંત્રાલયના વરિષ્ઠ અધિકારીઓ ઉપસ્થિત રહ્યા હતા. સરકાર 1 એપ્રિલ, 2017થી જીએસટીનો અમલ કરવા ઇચ્છે છે અને તેમાં વિલંબ ન થાય એ સુનિશ્ચિત કરવા પ્રધાનમંત્રીએ જીએસટીનો અમલ કરવા સાથે સંબંધિત વિવિધ પગલાની પ્રગતિની સમીક્ષા કરી હતી, જેમાં મોડલ જીએસટી કાયદો અને નિયમોની રૂપરેખાની તૈયારી, કેન્દ્ર અને રાજ્યો બંને માટે આઇટી માળખાની સ્થાપના, કેન્દ્ર અને રાજ્ય સરકારના અધિકારીઓને તાલીમ તથા વેપાર અને ઉદ્યોગમાં જાગૃતિ લાવવા જીએસટીની પહોંચ સામેલ છે. પ્રધાનમંત્રીએ તમામ
પ્રધાનમંત્રી તેમનું સોશિયલ મીડિયા એકાઉન્ટ પ્રેરક મહિલાઓને સુપરત કરશે.

પ્રધાનમંત્રીશ્રી નરેન્દ્ર મોદીએ મહિલા દિવસ પર મહિલાઓને પ્રેરણાદાયી બનાવવા માટે તેમનું સોશિયલ મીડિયા એકાઉન્ટ્સસુપરત કરશે. પ્રધાનમંત્રીએ કહ્યું કે “આ મહિલા દિવસપરહું મારા સોશિયલ મીડિયા એકાઉન્ટ્સ એવી મહિલાઓને આપીશ જેમના જીવન અને કાર્યથી આપણને પ્રેરણા મળે છે. આ દ્વારા લાખોમહિલાઓને પ્રેરણા આપવામાં મદદમળશે. શું તમે આવી સ્ત્રી છો અથવા તમે આવી પ્રેરણાદાયી મહિલાઓને જાણો છો?તો #
પ્રધાનમંત્રીશ્રીનરેન્દ્ર મોદી અને યુરોપિયન કાઉન્સિલના અધ્યક્ષ મહામહિમ ચાર્લ્સ માઇકલ વચ્ચે ટેલિફોન પર ચર્ચાથઇ

પ્રધાનમંત્રીશ્રીનરેન્દ્રમોદીએયુરોપિયન કાઉન્સિલના અધ્યક્ષ મહામહિમ ચાર્લ્સ માઇકલસાથે ફોન પરવાતચીત કરી હતી. પ્રધાનમંત્રીએ શ્રી ચાર્લ્સનેયુરોપિયન કાઉન્સિલના અધ્યક્ષ તરીકેનો હોદ્દો સંભાળવા બદલ અભિનંદન પાઠવ્યા હતા અને સફળ કાર્યકાળ માટે તેમને શુભેચ્છાઓ પાઠવી હતી. પ્રધાનમંત્રીએ વિશ્વાસ વ્યક્ત કર્યો હતો કે,ભારત – યુરોપિયન સંઘની ભાગીદારી શ્રી માઇકલના નેતૃત્વમાં વધુ મજબૂત થશે. આ વર્ષે અગાઉ ન્યૂયોર્કમાં , કનેક્ટિવિટી ભાગીદારી, યૂરોપોલ, યૂરોએટમ,ત્રાસવાદ વિરોધી કાર્યવાહી, જળવાયુપરિવર્તન વગેરે સહિત પારસ્પરિક હિતોના મુદ્દાઓમાં પ્રગતિ માટે પ્રતિબદ્ધ છે. આવતા વર્ષે બ્રસેલ્સમાં વહેલી તકે આગામી ભારત-ઇયુસમિટનું આયોજન કરવા માટે બંને નેતાઓએ સંમતિ દર્શાવી હતી. રાજદ્વારી ચેનલ દ્વારાઆ સંબંધે તારીખો નક્કી કરવામાં આવશે.
પ્રધાનમંત્રીએ વાવાઝોડા યાસને કારણે થયેલાં નુક્સાનની સમીક્ષા કરી

પ્રધાનમંત્રી શ્રી નરેન્દ્ર મોદીએ 28મી મે, 2021, શુક્રવારના રોજ વાવાઝોડા યાસને કારણે ઉદભવેલી સ્થિતિની સમીક્ષા કરવા માટે ઓડિશા અને પશ્ચિમ બંગાળની મુલાકાત લીધી હતી. તેમણે ઓડિશાના ભદ્રક અને બલેશ્વર જિલ્લાઓ અને પશ્ચિમ બંગાળના પુર્બા મેડિનિપુરના વાવાઝોડાથી અસરગ્રસ્ત વિસ્તારોનું હવાઇ નિરીક્ષણ કર્યું હતું. પ્રધાનમંત્રીએ હાથ ધરવામાં આવેલા રાહત અને પુનર્વસનના કાર્યોની સમીક્ષા માટે ભુવનેશ્વરમાં એક સમીક્ષા બેઠકની અધ્યક્ષતા કરી હતી. પ્રધાનમંત્રીને માહિતી આપવામાં આવી હતી કે વાવાઝોડા યાસને કારણે મહત્તમ નુક્સાન ઓડિશામાં થયું છે અને પશ્ચિમ બંગાળ અને ઝારખંડના અમુક ભાગો પણ અસરગ્રસ્ત થયા છે. શ્રી મોદીએ તત્કાલ રાહત પ્રવૃત્તિઓ માટે રૂ. 1000 કરોડની નાણાંકીય મદદની જાહેરાત કરી હતી. રૂ. 500 કરોડ તત્કાલ ઓડિશાને આપવામાં આવશે. અન્ય રૂ. 500 કરોડ પશ્ચિમ બંગાળ અને ઝારખંડ માટે જાહેર કરવામાં આવ્યા છે જે નુક્સાનના આધારે છૂટાં કરવામાં આવશે. કેન્દ્ર સરકાર નુક્સાનનો અંદાજ કાઢવા માટે રાજ્યોમાં એક આંતર-મંત્રાલયની ટીમ મોકલશે અને એના આધારે વધુ મદદ આપવામાં આવશે. પ્રધાનમંત્રીએ ઓડિશા, પશ્ચિમ બંગાળ અને ઝારખંડના લોકોને ખાતરી આપી હતી કે કેન્દ્ર સરકાર આ મુશ્કેલીના સમયે રાજ્ય સરકારો સાથે નિકટતાથી કાર્ય કરશે અને અસરગ્રસ્ત વિસ્તારોમાં માળખાગત સુવિધાઓના પુન:સ્થાપન અને પુન:નિર્માણ માટે શક્ય એટલી તમામ મદદ કરશે. વાવાઝોડાને કારણે જેમણે વેઠવું પડ્યું છે એ તમામ પ્રત્યે પ્રધાનમંત્રીએ એમની સંપૂર્ણ સહાનુભૂતિ વ્યક્ત કરી હતી અને આ આફતમાં પોતાના આત્મજનો ગુમાવનારા પરિવારો પ્રત્યે ઘેરા શોકની લાગણી વ્યક્ત કરી હતી. વાવાઝોડામાં માર્યા ગયેલા મૃતકોના વારસદારોને રૂ. 2 લાખ અને ગંભીર રીતે ઇજાગ્રસ્ત માટે રૂ. 50,000ની મદદની તેમણે જાહેરાત કરી હતી. પ્રધાનમંત્રીએ કહ્યું હતું કે આપણે મોટી આપદાઓના વધુ વૈજ્ઞાનિક વ્યવસ્થાપન તરફ ધ્યાન કેન્દ્રિત કરવાનું જારી રાખવાનું છે. અરબી સમુદ્ર અને બંગાળની ખાડીમાં વાવાઝોડાની ઘટનાઓ અને અસરો વધી રહી છે ત્યારે દૂરસંચારની પ્રણાલિઓ, ઉપશમનના પ્રયાસો અને તૈયારીઓમાં મોટા ફેરફાર કરવા જ રહ્યા. રાહત પ્રયાસોમાં વધારે સારા સહકાર માટે તેઓ લોકો વચ્ચે વિશ્વાસ નિર્માણની અગત્યતા વિશે પણ બોલ્યા હતા. પ્રધાનમંત્રી શ્રી મોદીએ ઓડિશા સરકારની તૈયારીઓ અને આપદા પ્રબંધનની પ્રવૃત્તિઓની પ્રશંસા કરી હતી જેના પરિણામે જિંદગીઓને બહુ ઓછું નુક્સાન થયું હતું. તેમણે એમ પણ નોંધ્યું હતું કે આવી કુદરતી આફતોને પહોંચી વળવા માટે રાજ્યએ લાંબા ગાળાના ઉપશમનના પ્રયાસો પર ચઢાણ શરૂ કર્યું છે. તેમણે એવો પણ ઉલ્લેખ કર્યો હતો કે રૂ. 30000 કરોડની રકમની ઉપશમન નિધિઓ માટે જોગવાઇ કરીને નાણાં પંચ દ્વારા પણ આફતોના ઉપશમન પર ભાર મૂકવામાં આવ્યો છે.
રવાન્ડાની સત્તાવાર મુલાકાત દરમિયાન પ્રધાનમંત્રીનું પ્રેસ નિવેદન

આદરણીય રાષ્ટ્રપતિ, પૉલ કગામે, નામાંકિત પ્રતિનિધિઓ, મીડિયાના સભ્યો, આ સૌપ્રથમ અવસર છે જ્યારે ભારતના કોઈ પ્રધાનમંત્રી રવાન્ડા આવ્યા છે અને મારું સૌભાગ્ય છે કે મારા મિત્ર રાષ્ટ્રપતિ કગામેજીના નિમંત્રણ પર આ સુઅવસર મને મળ્યો છે. રાષ્ટ્રપતિજીના મૈત્રીપૂર્ણ શબ્દો અને મારા તથા મારા પ્રતિનિધિમંડળનું ઉષ્માભર્યું સ્વાગત અને સન્માન માટે હું હૃદયથી આભાર પ્રગટ કરું છું. રાષ્ટ્રપતિજી પોતે મારું સ્વાગત કરવા માટે એરપોર્ટ પર આવ્યા હતા. તેમનો આ વિશેષ ભાવ સમગ્ર ભારતનું સન્માન છે. આવતીકાલે સવારે કિગાલી જનસંહાર સ્મારક પર હું શ્રદ્ધાંજલિ અર્પણ કરીશ. 1994ના એ જનસંહાર પછી રવાન્ડાએ જે શાંતિ પ્રક્રિયા અપનાવી છે, તે સાચા અર્થમાં સરાહનીય અને અદ્વિતીય છે. રાષ્ટ્રપતિ કગામેનું કુશળ નેતૃત્વ જ છે જેના પ્રભાવી અને સક્ષમ પ્રશાસન વડે રવાન્ડા આજે ઝડપી ગતિએ આર્થિક પ્રગતિ કરી રહ્યું છે. મિત્રો, ભારત અને રવાન્ડાના સંબંધો સમયની કસોટી પર ખરા ઉતરેલા છે. અમારા માટે એ ગૌરવનો વિષય છે કે રવાન્ડાના આર્થિક વિકાસ અને રાષ્ટ્રીય વિકાસ યાત્રામાં ભારત તમારું ભરોસાપાત્ર ભાગીદાર રહ્યું છે. રવાન્ડાની વિકાસ યાત્રામાં અમારું યોગદાન આગળ પણ ચાલું રહેશે. અમે તાલીમ, ટેકનોલોજી, માળખાગત બાંધકામનો વિકાસ અને પરિયોજના સહાયકના ક્ષેત્રોમાં સહયોગ કરતા રહ્યાં છીએ. નાણાકીય બાબતો, વ્યવસ્થાપન, ગ્રામીણ વિકાસ અને આઈસીટી જેવા ક્ષેત્રોમાં અમે રવાન્ડા માટે અગ્રણી ભારતીય સંસ્થાનોમાં તાલીમ પૂરી પાડીએ છીએ. ક્ષમતા નિર્માણમાં આ યોગદાનને આપણે વધુ આગળ વધારવા માંગીએ છીએ. આજે અમે બસ્સો મિલિયન ડોલરની લાઈન ઑફ ક્રેડીટ અને તાલીમના વિષય ઉપર સમજૂતી કરારો કર્યા છે. આજે અમે નવા ક્ષેત્રો જેવા કે ચામડા અને ડેરી સંશોધન સહિત બંને દેશોની વચ્ચે સહયોગના વિભિન્ન ક્ષેત્રો પર પણ ચર્ચા કરી છે. આ સંદર્ભમાં હું આવતીકાલે રાષ્ટ્રપતિજીની સાથે રવેરું આદર્શ ગામની મુલાકાત માટે ખૂબ જ ઉત્સુક છું. ભારત પોતે જ એક કૃષિ પ્રધાન દેશ છે અને અમારી મહત્તમ વસ્તી ગામડાઓમાં વસે છે. એટલા માટે હું ગ્રામીણ જીવનને સુધારવા માટે રવાન્ડાના અનુભવોથી અને રાષ્ટ્રપતિજીની પહેલોથી લાભાન્વિત થવા માગું છું. ઉત્પાદન ક્ષેત્ર, આતિથ્ય અને પ્રવાસન સહિત અમે એવા ઘણા બધા ક્ષેત્રો પ્રસ્તાવિત કર્યા છે જેમાં ભારત અને રવાન્ડા વ્યાપક વિકાસાત્મક ભાગીદારી મજબુત કરી શકે છે. અમે અમારા વેપારી અને રોકાણના સંબંધોને વધુ મજબુત કરવા માગીએ છીએ અને એટલા માટે રાષ્ટ્રપતિ કગામે અને હું કાલે બંને દેશોના મુખ્ય ઉદ્યોગસાહસિકોને મળીશું તથા તેમના સૂચનો પર વિચાર કરીશું. મિત્રો, મને એ જણાવતા ખુશી થાય છે કે અમે ખૂબ જલ્દી જ રવાન્ડામાં ઉચ્ચઆયોગ ખોલવા જઈ રહ્યાં છીએ. તેનાથી અમારી સરકારોની વચ્ચે માત્ર ઘનિષ્ઠ સંવાદ જ શક્ય નહીં બને, પરંતુ આ સાથે જ કોન્સ્યુલર, પાસપોર્ટ અને વિઝા તથા અન્ય સુવિધાઓ પણ ઉપલબ્ધ થશે. અમે બંને દેશોની વચ્ચે સંબંધોને આવનારા સમયમાં હજુ વધુ ઉચ્ચ સ્તર પર લઇ જવા માટે આશાવાદી છીએ. હું એક વાર ફરી રાષ્ટ્રપતિજીનો આભાર પ્રગટ કરું છું અને સવા સો કરોડ ભારતીયો તરફથી રવાન્ડાના લોકોને પણ શુભકામનાઓ પાઠવું છું. આભાર!
પ્રધાનમંત્રીએ લોકનાયક જયપ્રકાશ નારાયણની જન્મ જયંતિ પર તેમને નમન કર્યા.

પ્રધાનમંત્રી શ્રી નરેન્દ્ર મોદીએ લોકનાયક જયપ્રકાશ નારાયણને તેમની જન્મ જયંતિ પર નમન કર્યા. પ્રધાનમંત્રીએ કહ્યું કે, હું આદરણીય લોકનાયક જયપ્રકાશ નારાયણને તેમની જયંતિ પર નમન કરું છું. તેમના અડગ સાહસ અને ન્યાય પરાયણતા દરેક ભારતીયને પ્રેરિત કરતા રહેશે.
આજે યુરોપિયન કમિશનના પ્રમુખ, ઉર્સુલા વોન ડેર લેયન સાથે વાતચીત કરીને આનંદ થયો: પ્રધાનમંત્રી

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં યુરોપિયન કમિશનના પ્રમુખ ઉર્સુલા વોન ડેર લેયન સાથે વાતચીત કરી. પ્રધાનમંત્રીએ વાટાઘાટો વિશે ટ્વિટ કર્યું; "આજે શરૂઆતમાં @
પ્રધાનમંત્રી શ્રીએ ‘આકાંક્ષી મધ્યમ વર્ગના 8 વર્ષ’ પર લેખો અને ટ્વિટર થ્રેડ શેર કર્યા

પ્રધાનમંત્રી શ્રી નરેન્દ્ર મોદીએ તેમની વેબસાઈટ narendramodi.in પરથી ભારત સરકારે મધ્યમ વર્ગના સપનાઓને સાકાર કરવા માટે કેવી રીતે કામ કર્યું છે તેના લેખો શેર કર્યા છે. તેણે આ વિષય પર
કેન્દ્રના અંદાજપત્ર- 2022ની શિક્ષણ અને કૌશલ્ય ક્ષેત્રમાં હકારાત્મક અસર અંગેના વેબિનારને પ્રધાનમંત્રીના સંબોધનનો મૂળપાઠ

નમસ્કાર! કેન્દ્રીય મંત્રીમંડળના મારા સહયોગીઓ, શિક્ષણ, કૌશલ્ય વિકાસ, વિજ્ઞાન, ટેકનોલોજી અને સંશોધન સાથે જોડાયેલા તમામ મહાનુભવો, દેવીઓ અને સજ્જનો. અમારી સરકારે બજેટની પહેલાં અને બજેટ પછી સહયોગીઓ સાથે ચર્ચા અને સંવાદની એક વિશેષ પરંપરા વિકસાવી છે. આજનો આ કાર્યક્રમ તેની જ એક કડી છે. આ કાર્યક્રમમાં આજે શિક્ષણ અને કૌશલ્ય વિકાસ અંગે બજેટમાં જે જોગવાઈ કરવામાં આવી છે તે અંગે આપ સૌ સહયોગીઓ સાથે અલગ અલગ પાસાંઓ ઉપર વિસ્તારથી ચર્ચા થવાની છે. મિત્રો, આપણી આજની યુવા પેઢી ભવિષ્યની કર્ણધાર છે. તે ભવિષ્યનું રાષ્ટ્ર નિર્માણ પણ કરનાર છે. એટલા માટે આજની યુવા પેઢીનું સશક્તીકરણ કરવાનો અર્થ ભારતના ભવિષ્યનું સશક્તીકરણ કરણ કરવું એવો થાય છે. આ વિચારધારા સાથે વર્ષ 2022ના બજેટમાં શિક્ષણ ક્ષેત્ર સાથે જોડાયેલી પાંચ બાબતો ઉપર ખૂબ ભાર મૂકવામાં આવ્યો છે. પ્રથમ– ગુણવત્તાયુક્ત શિક્ષણનું સાર્વત્રિકરણઃ આપણી શિક્ષણ વ્યવસ્થાનો વિસ્તાર વધે, તેની ગુણવત્તા સુધરે અને શિક્ષણ ક્ષેત્રની ક્ષમતામાં વધારો થાય તે માટે મહત્વના નિર્ણયો લેવામાં આવ્યા છે. બીજુ છે– કૌશલ્ય વિકાસઃ દેશમાં ડિજિટલ સ્કીલીંગ વ્યવસ્થા ઉભી થાય, ઈન્ડસ્ટ્રી 4.0ની જ્યારે ચર્ચા ચાલી રહી છે ત્યારે ઉદ્યોગોની માંગને ધ્યાનમાં રાખીને કૌશલ્ય વિકાસ થાય, ઉદ્યોગ સાથેનું જોડાણ બહેતર બને તે બાબત ઉપર ધ્યાન આપવામાં આવ્યું છે. ત્રીજું મહત્વનું પાસુ છે નગર આયોજન અને ડિઝાઈનઃ તેમાં ભારતના જે પૌરાણિક અનુભવો અને જ્ઞાન છે તેનો આપણી આજની શિક્ષણ વ્યવસ્થામાં સમાવેશ કરવામાં આવે તે આવશ્યક છે. ચોથુ મહત્વનું પાસું છે– આંતરરાષ્ટ્રીયકરણઃ ભારતમાં વિશ્વસ્તરની વિદેશી યુનિવર્સિટીઓ આવે તે આપણાં ગિફ્ટ સિટી, ત્યાં ફાયનાન્સિયલ ટેકનોલોજી સાથે જોડાયેલી સંસ્થાઓ આવે અને તેને પ્રોત્સાહિત કરવામાં આવે. પાંચમું મહત્વનું પાસું છે
પ્રગતિ મારફતે પ્રધાનમંત્રીની વાતચીત

પ્રધાનમંત્રી શ્રી નરેન્દ્ર મોદીએ આજે (ફેબ્રુઆરી 28, 2018) પ્રો-એક્ટિવ ગવર્નેંસ એન્ડ ટાઇમલી ઇંમ્પ્લીમેંટેશન – (પ્રગતિ) એટલે કે સક્રિય વહીવટ અને સમયસર અમલીકરણ માટે સૂચના અને સંચાર પ્રોદ્યોગિકી આધારિત બહુવિધ મંચ મારફતે તેમની ચોવીસમી બેઠકની અધ્યક્ષતા કરી હતી. પ્રગતિની આ પહેલાની 23 બેઠકોમાં કુલ રૂ. 9.46 કરોડનાં રોકાણ સાથે 208 પરિયોજનાઓની સમીક્ષા કરવામાં આવી હતી. 17 ક્ષેત્રોની લોક ફરિયાદોનાં નિરાકરણની પણ સમીક્ષા કરવામાં આવી હતી. આજે 24મી બેઠકમાં પ્રધાનમંત્રીએ ઉત્તરાખંડમાં કેદારનાથનાં જીર્ણોદ્ધારનાં કાર્યની પ્રગતિની સમીક્ષા કરી હતી. રાજ્ય સરકારે ડ્રોન ઇમેજરી મારફતે કાર્યની પ્રગતિ રજૂ કરી હતી. પ્રધાનમંત્રીએ દિલ્હી પોલીસ સાથે સંબંધિત ફરિયાદોનાં સંચાલન અને નિવારણમાં પ્રગતિની સમીક્ષા કરી હતી. તેમણે ફરિયાદોનાં નિકાલની ગુણવત્તા સુધારવાનાં મહત્ત્વ પર ભાર મૂક્યો હતો. પ્રધાનમંત્રીએ સાત રાજ્યો હિમાચલ પ્રદેશ, પંજાબ, હરિયાણા, ઉત્તરપ્રદેશ, બિહાર, ઝારખંડ, પશ્ચિમ બંગાળ, છત્તિસગઢ, મધ્યપ્રદેશ, મહારાષ્ટ્ર, તમિલનાડુ અને કેરળમાં રેલવે, રોડ, પાવર, પેટ્રોલિયમ અને કોલસા ક્ષેત્રોમાં 10 માળખાગત પરિયોજનાઓની પ્રગતિની સમીક્ષા કરી હતી. આ તમામ પરિયોજનાઓનું કુલ મૂલ્ય રૂ. 40,000 કરોડથી વધુ છે. પ્રધાનમંત્રીએ પ્રધાનમંત્રી કૌશલ્ય વિકાસ યોજના અને પ્રધાનમંત્રી માતૃ વંદના યોજનાનાં અમલીકરણમાં પ્રગતિની સમીક્ષા પણ કરી હતી.